નવી દિલ્હી: અર્થવ્યવસ્થાને લઈને સતત ટીકાનો સામનો કરી રહેલા નાણાં મંત્રી અરૂણ જેટલીએ ગુરુવારે નોટબંધી અને જીએસટી સામે ઉઠી રહેલા સવાલોનો જવાબ આપ્યો. ટીકાઓનો જવાબ આપતા જેટલીએ કહ્યું કે, સરકારે ભ્રષ્ટાચાર પર લગામ લગાવવા અને અર્થવ્યવસ્થાને પાટા પર લાવવાના ઘણા પ્રયાસો કર્યા છે. ગત યુપીએ સરકારો પર જેટલીએ ‘પોલિસી પેરાલિસિસ’નો આરોપ લગાવ્યો છે. ઉલ્લેખનીય છે કે, આર્થિક નીતિઓ પર જેટલી પોતાની જ પાર્ટીના વરિષ્ઠ નેતા યશવંત સિંહાના નિશાના પર છે.